AIMO -monialainen työllisyyspalvelu aloittaa Seinäjoella 13.5 (Etelä-Pohjanmaa) - Uutiset 2019 - ELY-keskus
Kaikkien seinäjokisten, työmarkkinatukeen oikeutettujen palvelut keskittyvät saman katon alle!
Allianssin sopimusosapuolina ovat Seinäjoen kaupunki, KELA, Etelä-Pohjanmaan TE-palvelut, Sedu ja Etelä-Pohjanmaan ELY-keskus. Toukokuussa 2019 AIMOn asiakkaiksi siirtyvät alle 30-vuotiaat, työmarkkinatukeen oikeutetut seinäjokiset työnhakija-asiakkaat ja syksyllä palvelu laajenee koskemaan kaikenikäisiä työmarkkinatukeen oikeutettuja asiakkaita. Ydinajatus on tarjota palvelut asiakkaille vaivattomasti, yhdestä paikasta. Jokaiselle asiakkaalle tulee omaohjaaja, joka yhdessä asiakkaan kanssa suunnittelee ne palvelut, joita asiakas tarvitsee oman tilanteensa ratkaisemiseksi.
AIMO sijaitsee Seinäjoella 13.5. alkaen osoitteessa Keskuskatu 32 I-rappu (3. krs). AIMO toimii aamupäivisin ajanvarauksella ja ilman aikaa voi tulla asioimaan ma-pe klo 12-15.30.
Seuraathan AIMOa myös Instagramissa @aimo_sjk ja Facebookissa @AIMOSjk (AIMO Seinäjoki). Somesta löydät ajankohtaista tietoa AIMOn toiminnasta.
Yhteystiedot AIMO:
Keskuskatu 32, I-rappu (3 krs.)
Projektijohtaja Annukka Haapa-aho p. 029 50 27798, annukka.haapa-aho@ely-keskus.fi.
Projektiasiantuntija Piia Kaunisto p. 029 50 27787, piia.kaunisto@ely-keskus.fi